CELEX: 62006CA0311
Language: hu
Date: 2009-01-29 00:00:00
Title: C-311/06. sz. ügy: A Bíróság (második tanács) 2009. január 29-i ítélete (a Consiglio di Stato [Olaszország] előzetes döntéshozatal iránti kérelme) – Consiglio Nazionale degli Ingegneri kontra Ministero della Giustizia, Marco Cavallera (Oklevelek elismerése – 89/48/EGK irányelv – Képesítés megszerzéséről szóló tanúsítvány honosítása – Mérnök)

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/3
            
         A Bíróság (második tanács) 2009. január 29-i ítélete (a Consiglio di Stato [Olaszország] előzetes döntéshozatal iránti kérelme) – Consiglio Nazionale degli Ingegneri kontra Ministero della Giustizia, Marco Cavallera
   (C-311/06. sz. ügy) (1)
   
   (Oklevelek elismerése - 89/48/EGK irányelv - Képesítés megszerzéséről szóló tanúsítvány honosítása - Mérnök)
   (2009/C 69/03)
   Az eljárás nyelve: olasz
   A kérdést előterjesztő bíróság
   Consiglio di Stato
   Az alapeljárás felei
   
      Felperes: Consiglio Nazionale degli Ingegneri
   
      Alperesek: Ministero della Giustizia, Marco Cavallera
   Tárgy
   Előzetes döntéshozatal iránti kérelem – Consiglio di Stato – A legalább hároméves szakoktatást és szakképzést lezáró felsőfokú oklevelek elismerésének általános rendszeréről szóló 1988. december 21-i 89/48/EGK tanácsi irányelv (HL L 19., 16. o., magyar nyelvű különkiadás 5. fejezet, 1. kötet, 337. o.) értelmezése – Alkalmazhatóság olyan olasz állampolgár esetén, aki mérnöki oklevelének honosítását követően felvételt nyert a spanyol mérnöki szakmai névjegyzékbe, ám e foglalkozást Spanyolországban sohasem gyakorolta, és felvételét kérte az olasz mérnöki szakmai névjegyzékbe a Spanyolországban kiállított, e foglalkozás gyakorlására feljogosító tanúsítványa alapján
   Rendelkező rész
   A legalább hároméves szakoktatást és szakképzést lezáró felsőfokú oklevelek elismerésének általános rendszeréről szóló, 1988. december 21-i 89/48/EGK tanácsi irányelv rendelkezéseire nem hivatkozhat valamely szabályozott szakmának a fogadó tagállamban való megkezdése érdekében az a személy, akinek a képesítés megszerzéséről szóló tanúsítványát egy másik tagállam hatósága állította ki, amely tanúsítvány azonban nem igazolja az e tagállam oktatási rendszerének keretébe tartozó valamely képzés elvégzését, és nem is valamely vizsga letételén vagy az említett tagállamban szerzett szakmai tapasztalat megszerzésén alapul.
   
      (1)  HL C 249., 2006.10.14.